

من عمري احله ايام بيك اخسرتهه
ودمعاتي حيل اعزاز بس رخصتهه
نمت الليل وتهنيت بعداك
رحمت الگلب واختاريت بعداك
ريت الصار بيه يصير بعداك
ويردولك شوية من الأذية
كدما يحبك جان كلبي ويريدك
من العشك والشوك تاب اعله ايدك
تضحك وابد ماتدري بهاماي
بسبب حبك طلع شيبي بهاماي
بجت عيني ولاخلت بها ماي
وماي عيوني سال ابين اديه
لامن جنت وياي متهني وياك
ولامن صفيت ابعيد وانساهه ذكراك
بعد ماحن عله ايامك وريدك
تنگط غدر لو گطعوا وريدك
ابد ماحلت عالخنجر وريدك
لان طعناتك تراوي المنيه